राहुल गांधी मुख्यमंत्री शिवराज सिंह चौहान के बेटे पर लगाए गए आरोप से एक दिन बाद ही पलट गए। उन्होंने मंगलवार को सफाई देते हुए कहा- भाजपा में इतना भ्रष्टाचार है कि मैं कन्फ्यूज हो गया। मध्यप्रदेश के मुख्यमंत्री ने पनामा नहीं किया, उन्होंने तो ई-टेंडरिंग और व्यापमं स्कैम किया है। उधर, शिवराज ने कहा है कि वे राहुल पर मानहानी का केस करेंगे। मध्यप्रदेश दौर पर आए राहुल गांधी ने सोमवार को झाबुआ में पत्रकारों से बातचीत में कहा था- पनामा पेपर्स में नाम आने पर पाकिस्तान में नवाज शरीफ पर कार्रवाई होती है लेकिन यहां चीफ मिनिस्टर के बेटे का नाम पनामा पेपर्स में निकलता है तो कोई कार्रवाई नहीं होती। महाकुंभ, ई टेंडरिंग और व्यापमं में मामाजी पैसा बनाते हैं। मध्यप्रदेश में ईमानदार युवा बिना पैसे दिए रोजगार नहीं पा सकता।